Hierdie resep lewer 12 groot tertjies.
1 x resep Warmwaterkorsdeeg (sien bl. 138 van Theresa de Vries se Deeg)
eierwit vir bo-oorverf
Vulsel 250 ml water
120 ml mielieblom
6 groot eiergele, geklits
1 blikkie (115 g) grenadellapulp
30 ml botter, in blokkies gesny
80 ml witsuiker
45 ml versiersuiker
Voorverhit die oond tot 180°C. Smeer of spuit 12 holtes van ’n groot muffinpan.
Rol louwarm deeg uit tot 3 mm dik op ’n meelbestrooide oppervlak. Druk 12 groot blompatrone met ’n koekiedrukker uit die deeg. Voer holtes van die muffinpan met deegpatrone uit. Sny die kante netjies en prik die deeg met ’n vurk. Bak blind vir 15 minute (sien metode, bl. 13).
Haal uit oond, verwyder waspapier en verf eierwit oor die boom van die deeg. Plaas vir nog 5 minute in die oond.
Plaas die water, suiker en mielieblom in ’n kastrol.
Voeg die eiergele en suurlemoensap by en verhit oor lae hitte. Roer en bring tot kookpunt. Laat kook tot verdik.
Voeg die grenadellapulp en suurlemoenskil by die suikermengsel.
Roer die botter en suurroom by. Verwyder van hitte. Plaas ’n vel kleefplastiek direk bo-op die vulsel. Laat afkoel.
Klits die eierwitte en kremetart tot skuimerig en wit.
Klits die suiker en versiersuiker stadig by en klits aanhoudend tot dik.
Verwyder kleefplastiek en verdeel die vulsel tussen die voorbereide korse.
Skep meringue in die spuitsak en spuit klein rosies op die vulsel. Sprinkel die klapper oor.
Bak tertjies vir 20 minute of tot die meringue verkleur.
Klein blommetjies: Die tertjies kan ook in 2 klein muffinpanne gemaak word om 24 klein tertjies te lewer. Druk 24 kleiner blompatrone met ’n koekiedrukker uit die uitgerolde deeg, voer die 24 muffinholtes daarmee uit en bak en berei soos beskryf.
Uit Theresa de Vries se Deeg.
op 8/08/2017 01:42:00 pm